Rafa Climent: ?Hem invertit 1,4 milions d'euros per a millorar els polígons de Gandia?
21 març 2018

## Rafa Climent: ?Hem invertit 1,4 milions d'euros per a millorar els polígons de Gandia?21 març 2018Última actualització: 14 juliol 2025

![](../gestion/img/_AO_2998-copia.jpg)  
  

El conseller d'Economia Sostenible, Sectors Productius, Comerç i Treball, **Rafa Climent**, ha anunciat a Gandia que l'IVACE ha subvencionat en 2017 les obres de millora i modernització dels polígons Alcodar i Benieto-Ciutat del Transport amb una inversió d'1,4 milions d'euros.  
  
En aquest sentit, ha detallat que, gràcies a l'ordre d'ajudes de 2017 per a la millora, modernització i dotació d'infraestructures i serveis en polígons, àrees industrials i enclavaments tecnològics de la Comunitat, “_Gandia compta amb polígons amb una imatge renovada, major seguretat i millors serveis per a les empreses, treballadors i per als ciutadans_”.  
  
El conseller s'ha manifestat així en la visita, junt amb l'alcaldessa de Gandia, Diana Morant, al polígon Alcodar on ha conegut les actuacions subvencionades al 100% per l'IVACE com la implantació de carril bici, remodelació viària, millora de les zones verdes i de l'enllumenat públic.  
  
“_Els polígons industrials són el lloc on realment es dinamitza la nostra economia i des de la Conselleria i des de l'IVACE estem fent un important esforç per a millorar-los i dotar-los dels serveis i infraestructures adequades_”, ha afegit.  
  
A més, ha ressaltat que les actuacions que hem conegut a Gandia ja són una realitat i en aquesta línia “continuem treballant perquè també siguen una realitat en 2018 i 2019 en 26 comarques més”.  
  
Així, ha recordat que amb la finalitat de poder aconseguir el major nombre possible  d'àrees beneficiades i per cosir el territori, s'ha previst el repartiment de les ajudes de l'IVACE per a la millora de polígons industrials al llarg de tres exercicis. “_Una vegada finalitzades les de 2017 ja hem convocat l'ordre d'ajudes de 2018-2019 que tenen un pressupost de 49 milions d'euros i van destinades als ajuntaments de 26 comarques_”.  
  
Per la seua banda, l'alcaldessa de Gandia, **Diana Morant** ha incidit que l'Institut Valencià de Competitivitat Empresarial (Ivace), dependent de la Conselleria d'Economia, "_ha sufragat el cent per cent dels treballs (amb una inversió d'un milió i mig d'euros), el que ha permès no només revitalitzar i millorar els polígons de la nostra ciutat sinó també dinamitzar l'economia i atraure la inversió privada. Aquestes actuacions han suposat una veritable transformació dels nostres espais industrials_".  
?"_Mai abans s'havia produït una inversió tan important en els polígons de la nostra ciutat, el que demostra la veritable aposta de la Generalitat per donar un impuls a l'economia_" va declarar Morant qui afegia que "_Els polígons són clau per al desenvolupament de Gandia i de la comarca, i amb aquesta injecció, molt aviat veurem (ja hem començat a veure-ho) com la nostra ciutat genera més riquesa i llocs de treball. Sol passar que quan hi ha avantatges competitius, com per exemple, un increment en la inversió dels polígons, l'ocupació augmenta entre un 5 i un 10%_".  
?"_Ací a Gandia tenim alguns exemples de com la inversió pública ha vingut acompanyada de la privada. Mercadona, amb la seva planta d'innovació, i Iberdrola, que ja ens ha demanat llicència d'obres per millorar la seva entrada. El colofó ??serà l'imminent inici de les obres de la rotonda d'accés al polígon Alcodar i que començaran en breu_" va finalitzar l'alcaldessa de la ciutat.??Per la seva banda, **Juan Pablo Tur**, en representació de l'Associació d'Empresaris del Polígon Alcodar, va agrair tant a la Conselleria com al govern municipal la inversió realitzada. "_Aquests treballs són un nou pas per al desenvolupament del nostre polígon. S'han escoltat les reivindicacions empresarials i donat suport a l'activitat empresarial que és la que impulsa l'economia local. Continuarem fent passos en la millora de les infraestructures del polígon i de la nostra ciutat_".

[Twittear](https://twitter.com/share)